%vlna 21.12.12:00
\kapitola{Úvod a cieľ}
\sekce{Úvod}
Každý dospelý človek už určite raz videl mobilné zariadenie, používané na skenovanie čiarových kódov. 
Napríklad v~supermarkete u~pracovníka kontrolujúceho tovar alebo pri brigáde na farme s~ovocím. 
Spoločnosti na celom svete využívajú takéto zariadenia v~širokej škále odvetví:
v~poľnohospodárstve, v~priemysle, vo výrobe, v~obchode, v~doprave a v~logistike.

Je to kvôli relatívne nízkym nákladom na zadováženie a prevádzku
mobilných zaradení v~pomere k~efektivite zberu dát, ktorú poskytujú. 
Naskenovať čiarový kód trvá zariadeniu len malý okamih, 
v~porovnaní so zdĺhavým vpisovaním reťazca znakov na miniatúrnej klávesnici.
O~náchylnosti k~chybám ani nehovoriac.

Význam mobilných zariadení schopných čítať čiarové kódy, 
spočíva v~rozpoznávaní veľkého množstva rôznych objektov. 
Práve preto nachádza využitie hlavne v~skladoch, obchodoch
 a inštitúciach s~rozsiahlym inventárom.
Efektívny zber informácií o~rozpoznaných objektoch by sám o~sebe  
nemal veľký zmysel. Preto mobilné zariadenie musí byť súčasťou systému,
ktorý bude zozbierané dáta určitým spôsobom spracovávať, interpretovať a ukladať.
V~skladovom hospodárstve napríklad systém nad mobilnými zariadeniami sleduje
tok zásob materiálu, jednotlivé presuny zásob a aktuálne hodnoty zásob materiálu.

Kľúčovým prvkom systému je aplikácia, 
ktorá umožňuje komunikáciu medzi systémom a mobilnými zariadeniami. 
V~tejto práci je zaznamenaný proces tvorby vytvorenia takej aplikácie.
Aplikácia bude použiteľná pre mobilné zariadenia bežiace na platforme Windows Mobile,
používané v~skladoch spoločnosti ABC\footnote{Názov spoločnosti je zamenený z~dôvodu ochrany dôverných informácií. }
 a komunikujúce s~podnikovým systémom SAP v~reálnom čase.
 
\sekce{Cieľ práce}
%Cílem práce je navrhnout a implementovat řešení mobilního přístupu
% do skladového hospodářství reálné firmy, které bude přímo integrováno do systému SAP.
Cieľom práce je navrhnúť a implementovať riešenie mobilného prístupu
do skladového hospodárstva spoločnosti ABC.
Tento cieľ bude dosiahnutý prostredníctvom naplnenia čiastkových cieľov:
\begin{itemize}
\item Oboznámenie sa so systémom SAP, jazykom ABAP a technológiou Web Dynpro.
\item Zoznámenie sa s~konkrétnou implementáciou systému SAP v~spoločnosti ABC.
\item Návrh aplikácie umožňujúcej  prístup do skladového hospodárstva systému SAP, z~platformy Windows Mobile. 
\item Implementácia a testovanie navrhnutej aplikácie.
\item Zhrnutie a zhodnotenie dosiahnutých výsledkov.
\end{itemize}


 	



